กรุงเทพประกันภัย คาดจ่ายค่าเสียหาย 82 ล้าน
กรุงเทพประกันภัย เผยมีลูกค้าได้รับผลกระทบจากม๊อบเสื้อแดง 53 ราย แต่ซื้อภัยก่อการร้ายเพียงราย 2รายเท่านั้น
26 พ.ค. 2553

กรุงเทพประกันภัย เผยมีลูกค้าได้รับผลกระทบจากม๊อบเสื้อแดง 53 ราย แต่ซื้อภัยก่อการร้ายเพียงราย 2รายเท่านั้น
นายชัย โสภณพนิช ประธานคณะผู้บริหาร บริษัท กรุงเทพประกันภัย  เปิดเผยว่า จากการประเมินความเสียหายในเบื้องต้นของผู้เอาประกันภัยที่ได้รับผลกระทบจากเหตุการณ์ความไม่สงบที่เกิดขึ้น ตั้งแต่เดือนพฤษภาคมจนถึงปัจจุบัน(25 พ.ค.2553) พบว่า มีผู้เอาประกันภัยที่ได้ทำประกันภัยทรัพย์สิน ซึ่งประกอบด้วย ประกันอัคคีภัย ประกันภัยความเสี่ยงภัยทรัพย์สินและประกันภัยเบ็ดเตล็ด รวมทั้งสิ้น 53 ฉบับ แต่ในจำนวนนี้มีเพียง 2 รายเท่านั้น ที่ได้ทำประกันภัยก่อการร้ายไว้และได้รับความคุ้มครองตามเงื่อนไขกรมธรรม์ ได้แก่ ธนาคารกรุงเทพ 23 แห่ง มีความเสียหายประมาณ 60 ล้านบาท และ ห้าง โลตัส เอ็กซ์เพลส สาขาพระราม 4 ที่มีความเสียหาย ประมาณ 22 ล้านบาท  ซึ่งคาดว่าคงใช้เวลาประมาณ 1 เดือนถึงสรุปความเสียหายทั้งหมดได้และจ่ายค่าสินไหมได้